

PROJEKTS uz 03.05.2024.

vēlamais datums izskatīšanai

08.05.2024. domes sēdē

sagatavotājs un ziņotājs V.Kuks

LĒMUMS

Ādažos, Ādažu novadā

2024. gada 8. maijā **Nr.** «DOKREGNUMURS»

**Par atteikumu domes piekrišanai zemes domājamās daļas Alderu ielā 61, Baltezerā iegūšanai īpašumā**

Ādažu novada pašvaldības dome izskatīja sabiedrības ar ierobežotu atbildību “EUROAFRO CAPITAL ” (reģ. Nr. 388337084, juridiskā adrese: Wincentego Rzymowskiego iela 1, Varšava, Polija (turpmāk – Iesniedzējs)) 16.04.2024. iesniegumu (pašvaldības reģ. Nr. ĀNP/1-11-1/24/2066 (turpmāk – Iesniegums)), ar lūgumu izsniegt izziņu par domes piekrišanu nekustamā īpašuma Alderu iela 61, Baltezers, Ādažu pag., Ādažu nov. (kad. Nr. 8044 013 0532 (turpmāk - Zemesgabals)) 1868/5000 domājamo daļu, iegūšanai īpašumā. Iesniegumam pievienots 15.04.2024. Rīgas apgabaltiesas zvērināta notāra Aigara Kaupes palīdzes Ievas Miķelsones apliecināts Pirkuma līgums (reģistra Nr. 1664). Iesniegumā norādīts Zemesgabala turpmākās izmantošanas mērķis – mežu teritorija, lietošanas mērķa kods 0501.

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Saskaņā ar SIA “Lursoft” (Latvijas Republikas Uzņēmumu reģistra informācijas atkalizmantotājs) datiem (informācija pieprasīta 02.05.2024.) Polijā reģistrēta sabiedrība ar ierobežotu atbildību EUROAFRO CAPITAL SP.Z.O.O. atbilstoši normatīvajiem aktiem nav reģistrēta kā nodokļu maksātāja Latvijas Republikā.
2. Pārdevēja īpašuma tiesība uz Zemesgabala domājamo daļu nostiprināta Rīgas rajona tiesas Ādažu pagasta zemesgrāmatas nodalījumā Nr. 100000577683.
3. Nekustamā īpašuma valsts kadastra informācijas sistēmā neapbūvētam Zemesgabalam 0,5 ha platībā ar kadastra apzīmējumu 8044 013 0223 reģistrēts nekustamā īpašuma lietošanas mērķis “Dabas pamatnes, parki, zaļās zonas un citas rekreācijas nozīmes objektu teritorijas, ja tajās atļauta saimnieciskā darbība nav pieskaitāma pie kāda cita klasifikācijā norādīta lietošanas mērķa”, lietošanas mērķa kods 0501.
4. Zemesgabals atrodas publiskās ūdenstilpes Mazā Baltezera aizsargjoslā, kam noteikti apgrūtinājumi: dabiskas ūdenstilpes vides un dabas resursu aizsardzības aizsargjoslas teritorija pilsētās un ciemos (0,4189 ha) un tauvas joslas teritorija gar ezeru (0,0914 ha).
5. Atbilstoši Ādažu novada teritorijas plānojumam 2018.-2028. gadam (turpmāk - teritorijas plānojums) Zemesgabals atrodas mežu teritorijā (M), kura nav paredzētā apbūvei.
6. Lai izskatītu iesniegumu pēc būtības, pašvaldība 19.04.2024. ar vēstuli Nr. ĀNP/1-12-1/24/664 lūdza Iesniedzēju līdz 03.05.2024. sniegt papildus informāciju par nepieciešamību noskaidrot, kurai likuma “Par zemes privatizāciju lauku apvidos” 28. pantā noteiktajai darījumu subjektu kategorijai atbilst Iesniedzējs (Zemesgabala pircējs). Līdz 03.05.2024. atbilde netika saņemta.
7. Uz Zemesgabalu attiecas likuma „Par zemes privatizāciju lauku apvidos” 29. panta otrajā daļā minētie ierobežojumi. Iesniegumā norādītais Zemesgabala turpmākās izmantošanas mērķis ir pretrunā ar teritorijas plānojumu.
8. Saskaņā ar likuma “Par zemes privatizāciju lauku apvidos” 28. panta ceturto daļu Iesniedzējs **neatbilst** darījumu subjekta raksturojumam, kurš zemi var iegūt īpašumā, ievērojot šā likuma [29. panta](https://likumi.lv/ta/id/74241#p29) otrās daļas 4. punktā noteiktos ierobežojumus un [30. pantā](https://likumi.lv/ta/id/74241#p30) noteiktajā kārtībā. Zemesgabalā, atbilstoši pašvaldības teritorijas plānojumam, nav paredzēta apbūve.

Pamatojoties uz likuma „Par zemes privatizāciju lauku apvidos” 28. panta ceturto daļu, 29. panta otrās daļas 4.punktu, 30. panta pirmo un otro daļu, Ādažu novada pašvaldības dome

**NOLEMJ:**

1. **Atteikt** izsniegt sabiedrībai ar ierobežotu atbildību “EUROAFRO CAPITAL” (reģ. Nr. 388337084, juridiskā adrese: Wincentego Rzymowskiego iela 1, Varšava, Polija) izziņu par Ādažu novada pašvaldības domes piekrišanu iegūt īpašumā nekustamā īpašuma Alderu iela 61, Baltezers, Ādažu pag., Ādažu nov. (kad. Nr. 8044 013 0532), zemes vienības ar kadastra apzīmējumu 8044 013 0223 1868/5000 domājamās daļas ar turpmākās izmantošanas mērķi saskaņā ar teritorijas plānojumu – Mežu teritorija, kurā nav paredzēta apbūve un kas atrodas publiskās ūdenstilpes - Mazā Baltezera - aizsargjoslā.
2. Lēmumu var apstrīdēt Administratīvajā rajona tiesā Baldones iela 1A, Rīga, LV-1007, mēneša laikā no tā spēkā stāšanās dienas (paziņošanas dienas adresātam).

3. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Izsniegt norakstus:

Iesniedzējai uz e-pastu: *adrese*

NĪN- V.Kuks @, JIN @, IDRV @